ช่วงหนึ่งอาทิตย์​ที่ผ่านมานี้มีสังเกต​ว่าผิวหนังของหนูเปลี่ยนแปลงไป... ซึงมีลักษณะ​ดังนี้ -แห้ง, แสบ -ไม่ชุ่มชื่น -มีผื่นแดงเล็กๆขึ้นเต็ม​ต้นขาและน่องทั้งสองข้าง -แต่ผื่นดังกล่าวไม่คัน -เป็นอย่างนี้มาสักหนึ่ง​อาทิตย์​แล้ว ก็ไม่เห็นมีอะไรดีขึ้นค่ะ... ไม่ได้ทานยาตัวไหนเลย -ปกติเป็นคนแพ้อากาศ​อยู่​แล้วค่ะ... ถ้าหน้าร้อนก็แย่หน่อย ***สาเหตุ​อาจมาจากอากาศ​หรือเปล่าค่ะ*** ***ควรรักษายังไงดีค่ะ***
สวัสดีค่ะ ผื่นแดงๆขึ้นตามขาอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดงโดยถ้ามีภูมิแพ้อยู่เดิม ก็อาจเกิดจากภูมิแพ้ที่ผิวหนังได้ตอนนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรไปพบแพทย์ค่ะการดูแลตัวเองเบื้องต้น ไม่ไปแกะเกาบริเวณที่เป็น ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการจากสาเหตุใด